Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
1 Yokaana 2:1-29
2 Baana bange abato, mbawandiikira ebintu bino mulemenga okukola ekibi. Naye omuntu yenna bw’akola ekibi, tulina omuyambi* ali ne Kitaffe, Yesu Kristo+ omutuukirivu.+2 Ye ssaddaaka etangirira+ ebibi byaffe+ era etutabaganya ne Katonda, naye si byaffe byokka wabula n’eby’ensi yonna.+3 Bwe tweyongera okukwata ebiragiro bye, ku ekyo kwe tutegeerera nti tumumanyi.4 Oyo agamba nti, “Mmumanyi,” kyokka nga takwata biragiro bye, aba mulimba era amazima tegaba mu ye.5 Naye buli akwata ekigambo kye, mazima ddala okwagala kwa Katonda kuba kutuukiridde mu muntu oyo.+ Ku ekyo kwe tumanyira nti tuli bumu naye.+6 Oyo agamba nti ali bumu naye avunaanyizibwa okutambulanga ng’oyo bwe yatambula.+7 Abaagalwa, sibawandiikira kiragiro kipya, wabula ekikadde kye mwawulira okuva ku lubereberye.+ Ekiragiro kino ekikadde kye kigambo kye mwawulira.8 Nate mbawandiikira ekiragiro ekipya, ekiragiro kye yagoberera era nammwe kye mwagoberera, kubanga ekizikiza kiggwaawo era ekitangaala eky’amazima kyaka kaakano.+9 Oyo agamba nti ali mu kitangaala naye n’akyawa+ muganda we, akyali mu kizikiza n’okutuusa kaakano.+10 Oyo ayagala muganda we, asigala mu kitangaala,+ era tewali kimwesittaza.11 Naye oyo atayagala muganda we ali mu kizikiza era atambulira mu kizikiza,+ era tamanyi gy’alaga+ kubanga ekizikiza kimuzibye amaaso.12 Mbawandiikira mmwe abaana abato, kubanga musonyiyiddwa ebibi byammwe ku lw’erinnya lye.+13 Mbawandiikira mmwe bataata, kubanga oyo eyaliwo okuva ku lubereberye mumumanyi. Mbawandiikira mmwe abavubuka, kubanga muwangudde omubi.+ Mbawandiikira mmwe abaana abato, kubanga mumanyi Kitaffe.+14 Mbawandiikira mmwe bataata, kubanga oyo eyaliwo okuva ku lubereberye mumumanyi. Mbawandiikira mmwe abavubuka, kubanga muli ba maanyi+ era ekigambo kya Katonda kiri mu mmwe+ era muwangudde omubi.+15 Temwagalanga nsi newakubadde ebintu ebiri mu nsi.+ Omuntu yenna bw’ayagala ensi okwagala kwa Kitaffe tekuba mu ye;+16 kubanga buli kintu ekiri mu nsi—okwegomba kw’omubiri,+ okwegomba kw’amaaso,+ n’okweraga* olw’ebintu omuntu by’alina mu bulamu—tebiva eri Kitaffe wabula biva eri ensi.17 Ate era, ensi eggwaawo n’okwegomba kwayo,+ naye oyo akola Katonda by’ayagala abeerawo emirembe gyonna.+18 Abaana abato, eno ye ssaawa esembayo, era nga bwe mwawulira nti omulabe wa Kristo ajja,+ ne kaakano waliwo abalabe ba Kristo bangi;+ era nga ku kino kwe tutegeerera nti eno ye ssaawa esembayo.19 Baava mu ffe naye tebaali bamu ku ffe;*+ kubanga singa baali bamu ku ffe bandibadde basigala mu ffe. Naye baagenda kisobole okweyoleka nti si buli omu nti ali omu ku ffe.+20 Era Katonda omutukuvu mmwe yabafukako omwoyo,+ era mmwenna mumanyi amazima.21 Mbawandiikira, si lwa kuba nti temumanyi mazima+ naye lwa kuba mugamanyi era olw’okuba tewali bulimba buva mu mazima.+22 Ani mulimba? Si y’oyo agamba nti Yesu si ye Kristo?+ Oyo ye mulabe wa Kristo+ eyeegaana Kitaffe n’Omwana.23 Oyo yenna eyeegaana Omwana tasiimibwa Kitaffe.+ Oyo ayatula Omwana+ asiimibwa Kitaffe.+24 Naye mmwe, ekyo kye mwawulira okuva ku lubereberye kibeerenga mu mmwe.+ Ekyo kye mwawulira okuva ku lubereberye bwe kibeera mu mmwe mujja kubeera bumu n’Omwana era ne Kitaffe.25 Ate era, ye kennyini kino kye yatusuubiza—obulamu obutaggwaawo.+26 Mbawandiikira ebintu bino olw’abo abagezaako okubawabya.27 Era Katonda yabafukako omwoyo gwe+ era omwoyo ogwo gusigala mu mmwe, era temwetaaga muntu yenna kubayigiriza; kubanga omwoyo gwe yabafukako gubayigiriza ebintu byonna,+ era gwa mazima, si gwa bulimba; era nga bwe gwabayigiriza, musigale nga muli bumu naye.+28 N’olwekyo abaana abato, musigale nga muli bumu naye, bw’alirabisibwa tusobole okwogera n’obuvumu+ era tuleme kuswala ne tuva w’ali mu kiseera ky’okubeerawo kwe.29 Bwe muba nga mumanyi nti mutuukirivu, era muba mumanyi nti oyo yenna akola eby’obutuukirivu aba azaaliddwa ye.+
lug_Latn lug_Latn lug_Latn lug_Latn